Jo-Ann Strauss

Jo-Ann Strauss (* 3 Februarie 1981 in Kaapstad) is ’n Suid-Afrikaanse model, TV-persoonlikheid en sakevrou. Sy is in 2000 gekroon as Mej. Suid-Afrika en het die land in 2001 verteenwoordig by die Mej. Heelal-kompetisie in Puerto Rico sowel as die Mej. Wêreld-kompetisie by Sun City, Suid-Afrika.

Loopbaan 
Strauss het haar BA-graad aan die Universiteit Stellenbosch verwerf. Jo-Ann het in haar jaar as Mej. Suid-Afrika haar medialoopbaan by die Afrikaanse TV-program Pasella begin en was daarna ook op die Engelse leefstylprogram Top Billing, waar sy onderhoude gevoer het met belangrike persoonlikhede soos Charlize Theron, Antonio Banderas en George Clooney. Sy was 'n voorbladmeisie vir meeste Suid-Afrikaanse tydskrifte. ’n Jaar ná haar kroning het sy deelgeneem aan die sterweergawe van Big Brother South Africa, waar sy tweede geëindig het. Sy was te sien in die 2001 musiekvideo van die Ierse popgroep Westlife se enkelsnit When You're Looking Like That.

In 2010 het Jo-Ann die openingseremonie vir die 2010 FIFA Wêreldbeker in Suid-Afrika vir die Duitse televisienetwerk ZDF aangebied saam met Thomas Gottschalk in 'n regstreekse uitsending vanaf Johannesburg op 10 Junie.

Verwysings

Eksterne skakels 

 Mej. Suid-Afrika se amptelike webtuiste
 Hierdie artikel is vertaal uit die Engelse Wikipedia

Suid-Afrikaanse entrepreneurs
Suid-Afrikaanse modelle
Suid-Afrikaanse televisieaanbieders
Mejuffroue Suid-Afrika
Geboortes in 1981
Lewende mense
Suid-Afrikaanse televisiepersoonlikhede